laion/Wikipedia-Exotic huggingface dataset:
הארמייה השמינית (צרפת)

הארמייה השמינית הייתה ארמייה צרפתית שפעלה הן במלחמת העולם הראשונה בחזית המערבית, והן במלחמת העולם השנייה בחזית המערבית. ב-20 באוקטובר 1914 מונה גנרל ויקטור דורבאל למפקד פלגת הארמייה בלגיה שכללה את כל הכוחות הצרפתיים בבלגיה, שהיו מעורבים באותה עת בקרב איפר הראשון. ב-16 בנובמבר 1914 שונה שמה של פלגת הארמייה לארמייה השמינית. הארמייה המשיכה להחזיק את הקו בבלגיה אף לאחר סיום הקרב. ב-2 באפריל 1915 עבר גנרל דורבאל לפקד על הארמייה העשירית, ובמקומו מונה גנרל גבריאל פוץ. ב-4 באפריל 1915 שונה שמה של הארמייה בחזרה לפלגת הארמייה בלגיה, שהמשיכה לפעול עד ה-22 במאי 1915 ואז פורקה. ב-9 במרץ 1915 הוקמה פלגת הארמייה לורן בפיקוד גנרל ז'ורז' לואי אימבר. ב-24 ביולי 1915 עבר גנרל אימבר לפקד על הארמייה השלישית, ובמקומו מונה גנרל אוגוסטן ז'ראר. ב-5 בנובמבר 1915 עבר גנרל ז'ראר לפקד על הארמייה הראשונה, ובמקומו מונה גנרל סלסט דפרה. ב-31 בדצמבר 1916 עבר גנרל דפרה לתפקיד המפקח הכללי על הגיוס, ובמקומו חזר לפקד גנרל אוגוסטן ז'ראר. ב-2 בינואר 1917 שונה שמה של פלגת הארמייה לארמייה השמינית, הארמייה השתתפה במתקפת מאה הימים ולחמה עד לסיום המלחמה. לאחר כניעת גרמניה בנובמבר 1918, הייתה הארמייה חלק מצבא הכיבוש הצרפתי בריינלנד. ב-21 באוקטובר 1919 התמזגה הארמייה יחד עם הארמייה העשירית לארמיית הריין הצרפתית. במלחמת העולם השנייה, הייתה הארמייה השמינית בפיקוד גנרל מרסל גרשרי חלק מקבוצת הארמיות השלישית שהגנה בדרום קו מאז'ינו לאורך נהר הריין. ב-21 במאי 1940 פרש גנרל גרשרי מהפיקוד על הארמייה, ובמקומו מונה גנרל אמיל לור. הארמייה לחמה נגד קבוצת הארמיות C הגרמנית עד ל-23 ביוני 1940, ואז נכנעה כגוף אחד לגרמנים. ויקטור דורבאל (20 באוקטובר 1914 - 2 באפריל 1915) גבריאל פוץ (2 באפריל 1915 - 22 במאי 1915) ז'ורז' לואי אימבר (9 במרץ 1915 - 24 ביולי 1915) אוגוסטן ז'ראר (24 ביולי 1915 - 5 בנובמבר 1915) סלסט דפרה (5 בנובמבר 1915 - 31 בדצמבר 1916) אוגוסטן ז'ראר (31 בדצמבר 1916 - 21 באוקטובר 1919) מרסל גרשרי (16 באוקטובר 1939 - 21 במאי 1940) אמיל לור (13 בפברואר 1940 - 20 ביוני 1940) בקרב איפר הראשון באוקטובר- נובמבר 1914, כללה הארמייה את היחידות הבאות: עם פרוץ מלחמת העולם השנייה, כללה הארמייה את היחידות הבאות: החזית המערבית במלחמת העולם הראשונה החזית המערבית במלחמת העולם השנייה
ברובכס

ברובכס היא להקת מחתרת איראנית הרשומה תחת חברת ההפקות אונג מיוזיק(אנ'). כל שלושת חבריה - ח'שאיאר חקגו, כיואן חקגו וחמיד פרוזמנד, חיים בטהראן, איראן. שיריהם זוכים לצנזורה מקומית באיראן, לאור הגבלות השלטון על הפצת תוכני אמנות ותרבות בעלי השפעה מערבית. עם זאת ללהקה עוקבים בינלאומיים רבים ממוצא איראני הודות לאינטרנט. מקור השם בהתייחסות סאטירית להגיית המונח "בר ובצ'ההא" (بر و بچه ها; שפירושו "חברים וילדים" - חברה) של שוכני צפון טהראן העשירים שקוצר ל"ברובצ'" והתפשט כסלנג גם לדרום טהראן. הלהקה השתמשה בחיקוי הסרקסטי של הגיית הסלנג על ידי אנשים במרכז העיר - "ברובכס". האלבום הראשון של הלהקה, Wag, שוחרר בשנת 2007. בשנת 2010 הם הוציאו את השיר Soosan Khanoom. שיר זה היה במרכזו של דיון משפטי עם המלחין ההודי פריטם שבשנת 2012 הוציא שיר תוך הפרת זכויות יוצרים לפי טענת נציגי הלהקה. הנושא נדון בבית המשפט בהודו ונדחה בעקבות כך שאיראן לא חתומה על אמנת זכויות יוצרים. בשנת 2011 הלהקה הוציאה סינגל נוסף. אתר האינטרנט הרשמי של ברובכס ברובכס, ברשת החברתית פייסבוק ברובכס, באתר ספוטיפיי ברובכס, באתר MusicBrainz (באנגלית) קליפים ביוטיוב, חברת ההפקות אונג מיוזיק(אנ')
ארש

אלכס ארש לבאף (בפרסית: آرش لباف; נולד ב-23 באפריל 1977) הוא זמר, בדרן ומפיק איראני-שוודי. ארש שיתף פעולה עם הזמרת הלנה מספר פעמים ובין להיטיהם נמנים "Broken Angel", "One Day" ו-"Dooset Daram" שזכו להצלחה בין-לאומית. בשנת 2019 הוציא עם הלנה את הלהיט "One Night in Dubai" שצבר למעלה מ-125 מיליון צפיות. ארש נולד בעיר טהראן לאם משיראז ואב מאספהאן וסבא רבא מאזרבייג'ן האיראנית. בגיל עשר משפחתו היגרה לשוודיה שם הוא מתגורר עד היום. ארש הוציא שלושה אלבומים(אנ'). את אלבום הבכורה שלו הוציא ארש בשנת 2005 תחת השם ארש(אנ'), האלבום הכיל את שני הלהיטים "בורו בורו" ( "Boro Boro") ו"פיתוי"(אנ') ("Temptation") וזכו להצלחה גדולה בכל רחבי אירופה, בדרום-מזרח אירופה, אסיה והמזרח התיכון, כולל ישראל. שירו "בורו בורו" אף הופיע בסרט הבוליוודי בלופמאסטר(אנ'). את האלבום השני שלו הוציא בשנת 2008 תחת השם דוניה(אנ') (עולם), ואת האלבום השלישי "סופרמן"(אנ') הוציא בשנת 2014. בשנת 2009 נבחר ארש לייצג את אזרבייג'ן באירוויזיון 2009 עם השיר "Always" (אנ') בדואט יחד עם הזמרת איסל תימורזאדה (אנ'), השיר זכה במקום השלישי. מדיה וקבצים בנושא ארש בוויקישיתוף אתר האינטרנט הרשמי של ארש ארש, ברשת החברתית פייסבוק ארש, ברשת החברתית אקס (טוויטר) ארש, ברשת החברתית אינסטגרם ארש, ברשת החברתית טיקטוק ארש, ברשת החברתית VK ארש, סרטונים בערוץ היוטיוב ארש, במסד הנתונים הקולנועיים IMDb (באנגלית) ארש, באתר אפל מיוזיק (באנגלית) ארש, באתר ספוטיפיי ארש, באתר AllMusic (באנגלית) ארש, באתר MusicBrainz (באנגלית) ארש, באתר דיזר ארש, באתר Discogs (באנגלית) ארש, באתר Songkick (באנגלית) ארש, באתר Genius ארש, באתר בילבורד (באנגלית) Arash (2013-07-08), Arash feat. Helena - Broken Angel (Official Video), נבדק ב-2024-07-20 Arash (2014-03-12), ARASH feat Helena - ONE DAY (Official Video), נבדק ב-2024-07-20 Arash (2018-01-25), ARASH feat. Helena - DOOSET DARAM (Official Video), נבדק ב-2024-07-20 Arash (2019-06-06), Arash feat. Helena - One Night In Dubai (Official Video), נבדק ב-2024-07-20
הגביע הקזחי

הגביע הקזחי הוא התחרות בשיטת גביע העיקרית בכדורגל הקזחי, הוא מנוהל על ידי פדרציית הכדורגל של קזחסטן. הטורניר נוסד בשנת 1936 כתחרות למועדונים מהרפובליקה הסובייטית הסוציאליסטית הקזחית והחל משנת 1992, לאחר הפיכת קזחסטן למדינה עצמאית, הוא מהווה תחרות לאומית. שיאנית הזכיות בטורניר היא קאיראט אלמטי, שזכתה בו תשעה פעמים (עדכני ל-2024). קבוצה המסומנת בכתב מודגש זכתה באליפות ליגת העל הקזחית באותה העונה והשלימה דאבל מקומי הערות: מועדון דוסטייק התפרק.
הסופר קאפ הקזחי

הסופר קאפ הקזחי (בקזחית: Қазақстан Суперкубогы) הוא תחרות כדורגל שנתית הנערכת בכל קיץ לפני פתיחת עונת הכדורגל הקזחית. התחרות מפגישה בין אלופת קזחסטן והזוכה בגביע הקזחי וההכרעה נקבעת במשחק אחד. במקרה של זכייה בדאבל, המשתתפת השנייה תהיה סגנית אלופת הליגה. מהדורת הפתיחה של הגביע נערכה בשנת 2008.
אזאר נפיסי

אזאר נפיסי (בפרסית: آذر نفیسی; נולדה ב-1 בדצמבר 1955) היא סופרת איראנית ופרופסורית לספרות אנגלית. משנת 1997 גרה בארצות הברית. היא מוכרת בעיקר הודות לספריה: "לקרוא את לוליטה בטהרן" ו"דברים שלא סיפרתי" שנהיו לרבי מכר. נפיסי נולדה בטהראן לאמה נזהת נפיסי, צאצאית למשפחת המלוכה הקאג'ארית, ואביה אחמד נפיסי, שהיה ראש עיריית טהראן בין השנים 1961–1963. נפיסי התחנכה בשווייץ והוציאה את תואר הדוקטורט בארצות הברית מאוניברסיטת אוקלהומה. בתום המהפכה חזרה בשנת 1979 נפיסי לאיראן והחלה ללמד ספרות אנגלית באוניברסיטת טהראן אך לאור הגבלות הממשל על לימודי הספרות החליטה להפסיק ללמד באוניברסיטה. בשנת 1997 עברה נפיסי לארצות הברית שם הוציאה לאור בשנת 2003 את ספרה "לקרוא את לוליטה בטהרן". בה היא מתארת את חוויותיה כאישה חילונית באיראן שלאחר המהפכה, בספר היא מכריזה: "אני עזבתי את איראן, אך איראן לא תעזוב אותי". בשנת 2008 הוציאה את ספרה "דברים שלא סיפרתי". בשנת 2014 הוציאה לאור את הספר "רפובליקת הדמיון". אתר האינטרנט הרשמי של אזאר נפיסי (באנגלית) "דברים שלא סיפרתי". | פרופ. עמיה ליבליך - פסיכולוגיה עברית אזאר נפיסי (1955-), דף שער בספרייה הלאומית
מוסטאי כרים

מוסטפא ספה אולי כרימוב (בבשקירית: Мостафа Сафа улы Кәримов; ברוסית: Мустафа́ Са́фич Кари́мов‏; 1919–2005), ידוע בעיקר בשם העט המקוצר מוסטאי כרים – סופר בשקירי סובייטי. זכה בפרסים ותוארי כבוד רבים, בהם המשורר העממי של הרפובליקה הסובייטית האוטונומית הבשקירית (1963), פרס ברית המועצות (1972), גיבור העמל הסוציאליסטי (1979), פרס לנין (1984). חבר המפלגה הקומוניסטית של ברית המועצות מ־1944. נולד ב־20 באוקטובר 1919 בכפר קליאשבו ליד צ'ישמי במחוז אופה (לימים בשקורטוסטן) במשפחת איכרים. ב־1941 סיים את המכון הבשקירי לחינוך (לימים האוניברסיטה הבשקירית הממלכתית) בפקולטה ללשון וספרות. לאחר סיום הלימודים גויס לצבא האדום ונשלח לבית הספר לתקשורת במורום. במאי 1942, בדרגת סגן משנה נשלח להיות קצין תקשורת בחיל התותחנים. באוגוסט 1942 נפצע קשה והחלים חצי שנה בבתי חולים. לאחר ההחלמה שב לחזית בתפקיד כתב של עיתונים צבאיים בשפה הטטרית (הקרובה לבשקירית) "למען כבוד המולדת" (Ватан намусы өчен) ו"החייל הסובייטי" (Совет сугышчысы). ב־1944, בדרגת סגן, קיבל את עיטור מלחמת המולדת. כרים התחיל לכתוב באמצע שנות השלושים. ספרו הראשון "המחלקה יצאה לדרך" (Отряд ҡуҙғалды) יצא לאור ב־1938. הוציא במהלך חייו יותר ממאה ספרי שירה ופרוזה, ויותר מעשר יצירות דרמטיות. חבר אגודת הסופרים של ברית המועצות מ־1940. מ־1951 עד 1962 כרים היה יושב ראש אגודת הסופרים של הרפובליקה האוטונומית הסובייטית הבשקירית, מ־1962 עד 1984 – מזכיר אגודת הסופרים של הרפובליקה הסובייטית הרוסית. היה פעיל גם בחיים הציבוריים – השתתף בוועידות המפלגה הקומוניסטית של ברית המועצות, מ־1955 עד 1980 היה חבר המועצה העליונה של הרפובליקה הסובייטית הרוסית, חבר המועצה העליונה של הרפובליקה הסובייטית הרוסית. המשיך את הפעילות הציבורית גם לאחר קריסת ברית המועצות ב־1991 ושימש יועץ לנשיא בשקורטוסטן. ספרו הידוע ביותר – הרומן האוטוביוגרפי "ילדות ארוכה־ארוכה" (Оҙон-оҙаҡ бала саҡ), שנלמד בתוכנית הלימודים בספרות בבתי ספר ממלכתיים בבשקורטוסטן, ועובד לסרט בשנת 2004. כרים מת ב־21 בספטמבר 2005 מאוטם שריר הלב בבירת בשקורטוסטן אופה. על שמו של כרים נקראים תיאטרון הנוער הלאומי של בשקורטוסטן ואחד הרחובות הראשיים באופה. פסל בדמותו מוצב בבית הסתדרות העובדים באופה. מדיה וקבצים בנושא מוסטאי כרים בוויקישיתוף מוסטאי כרים, במסד הנתונים הקולנועיים IMDb (באנגלית) מוסטאי כרים, באתר Discogs (באנגלית) Мустай КАРИМ: «Мы с вами из одного аула…» Мустай Карим. Мгновения жизни. Главы из книги. //Дружба народов. 2003. № 11. Наградной лист к ордену Отечественной войны 2-й степени: старшего лейтенанта Каримова Мустафы Сафича, 25 мая 1945 года Архив ЦАМО фонд 33 опись 690306 единица хранения 1709
קים היון-ג'ונג

קוריאה זהו שם קוריאני; שם המשפחה הוא קים. קים היון-ג'ונג (בהנגול: 김현중; בהנג'ה: 金賢重; נולד ב-6 ביוני 1986) הוא שחקן, זמר וראפר דרום קוריאני. קים היה מנהיג להקת הבנים הפופולרית SS501 ואייקון אופנה בולט בקוריאה הדרומית, הוא זכה לעיקר פרסומו בשל משחקו כיוון ג'י-הו, אחד מחברי ה-F4, בדרמה "בנים על פני פרחים" ו"נשיקה שובבה". היון ג'ונג גם נבחר לקדם רשת קוסמטיקה בשם Tony Moly, רשת בעלת סניפים רבים ברחבי קוריאה ואסיה (בין היתר טאיוואן והונג קונג). החוזה שלו עם Tony Moly נגמר בספטמבר 2010, והוא נבחר להיות הנציג של The Face Shop. ב-28 ביוני 2010 הוכרז רשמית כי היון ג'ונג עזב את DSP Entertainment וחתם על חוזה עם KeyEast Entertainment. בשנת 2011 פרץ היון ג'ונג בקריירת סולו עם האלבום והסינגל "Break Down". מאוחר יותר באותה שנה הוציא גם את המיני אלבום "Lucky" והסינגל "Lucky Guy" ובשנת 2013 הוציא אלבום. מדיה וקבצים בנושא קים היון-ג'ונג בוויקישיתוף אתר האינטרנט הרשמי של קים היון-ג'ונג קים היון-ג'ונג, ברשת החברתית פייסבוק קים היון-ג'ונג, ברשת החברתית אקס (טוויטר) קים היון-ג'ונג, ברשת החברתית אינסטגרם קים היון-ג'ונג, סרטונים בערוץ היוטיוב קים היון-ג'ונג, במסד הנתונים הקולנועיים IMDb (באנגלית) קים היון-ג'ונג, באתר Last.fm (באנגלית) קים היון-ג'ונג, באתר MusicBrainz (באנגלית) קים היון-ג'ונג, באתר בילבורד (באנגלית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
אדונירן ברבוזה

אדונירן ברבוזה (בפורטוגזית: Adoniran Barbosa, שם הבמה של ז'ואאו רובינאטו, João Rubinato; ואליניוס (אנ'), 6 באוגוסט 1910 — סאו פאולו ב-23 בנובמבר 1982) היה פזמונאי, זמר, קומיקאי ושחקן ברזילאי. אדונירן היה משחק בתוכניות הרדיו מספר דמויות דרכן הגיע לתודעת הציבור, ומאוחר יותר התפרסם בברזיל בתור "אבי הסמבה מסאו פאולו". בין שיריו הידועים ביותר "Trem das Onze", שתורגם לעברית על ידי אהוד מנור ("אפילו דקה"), וגרסה אחרת על ידי יעקב שבתאי ("רכבת הלילה"). בשנת 2008 הוקם בקיבוץ ברור חיל מוזיאון על שמו של היוצר הברזילאי. במקום מוצגות תמונות המתארות את חייו ועשייתו של האמן וכלי נגינה אופייניים למוזיקה העממית הברזילאית. מדיה וקבצים בנושא אדונירן ברבוזה בוויקישיתוף אדונירן ברבוזה, במסד הנתונים הקולנועיים IMDb (באנגלית) אדונירן ברבוזה, במסד הנתונים הקולנועיים KinoPoisk (ברוסית) אדונירן ברבוזה, באתר אפל מיוזיק (באנגלית) אדונירן ברבוזה, באתר ספוטיפיי אדונירן ברבוזה, באתר Last.fm (באנגלית) אדונירן ברבוזה, באתר AllMusic (באנגלית) אדונירן ברבוזה, באתר MusicBrainz (באנגלית) אדונירן ברבוזה, באתר Yandex.Music (ברוסית) אדונירן ברבוזה, באתר Discogs (באנגלית) אדונירן ברבוזה, באתר Genius אדונירן ברבוזה, באתר DNCI הסבר על ה"דודל" (שרבוט גוגל) שפרסמה גוגל לציון יום הולדתו ה-105 של אדונירן ברבוזה, באתר מנוע החיפוש "גוגל" (באנגלית) ברור חיל - סיפור מקומי, באתר bha.localtimeline.com ערך זה הוא קצרמר בנושא ברזילאים ובנושא מוזיקאים. אתם מוזמנים לתרום לוויקיפדיה ולהרחיב אותו.
לאסן (פירושונים)

האם התכוונתם ל... לאסן – הר הגעש הפעיל הדרומי ביותר ברכס קסקייד אישים קאלה לאסן (אנ') – מפיק, סופר, עורך ואקטיביסט אסטוני-קנדי, מחבר הספר "שיבוש תרבות" כריסטיאן לאסן – היסטוריון ומזרחן נורווגי-גרמני
גובר

האם התכוונתם ל... גובּר (Goober) - ממרח המכיל שכבות של חמאת בוטנים ושל ריבה אורית שחם-גובר – סופרת ואוצרת מוזיאונים היסטוריים מרדכי גובר – איש ציבור ועסקן ישראלי, בעלה של רבקה גובר רבקה גובר – פעילה חברתית ואשת חינוך ישראלית. כונתה "אם הבנים" רודי גובר (Gobert) - כדורסלן צרפתי
טיל (פירושונים)

האם התכוונתם ל... טיל – או טיל מונחה - עצם הנע באוויר או בחלל בעל מנוע רקטי או מנוע סילוני עם מערכת הנחיה המכוונת אותו למטרתו טיל (משקע) (Till) - מִרְבַּץ מוֹרֵנָה, משקע בלתי ממוין טיל (עיר) (Tulle) - עיר בצרפת טיל (הולנד) (Tiel) - עיר בהולנד אישים אוון טיל (Teale) - שחקן ולשי אמט טיל (Till) - נער אפריקאי-אמריקאי שנרצח במיסיסיפי בגיל 14 בשל שיחה עם אשה לבנה גוס טיל (Til) - כדורגלן הולנדי ז'ורז' טיל (Thill) - זמר אופרה צרפתי לוקאס טיל (Till) - שחקן קולנוע אמריקאי טילה תיל (פירושונים)
אלייניקוב

אָלֶיְיניקוב (ברוסית: Алейников) הוא שם משפחה. האם התכוונתם ל... מיכאל אליניקוב – עורך דין, סוחר ותעשיין ופעיל ציוני ברוסיה ובחיפה סרגיי אלייניקוב – כדורגלן עבר סובייטי ובלארוסי, ומאמן כדורגל פיוטר אלייניקוב – שחקן סובייטי
הארמייה העשירית (צרפת)

הארמייה העשירית הייתה ארמייה צרפתית שפעלה במלחמת העולם הראשונה ובמלחמת העולם השנייה. ב-1 באוקטובר 1914 במהלך המירוץ אל הים, הוקמה הארמייה העשירית בפיקוד גנרל לואי דה מודהוי. הארמייה שכללה את הקורפוסים ה-10, ה-21, ה-33, הפרשים ה-1, והפרשים ה-2, השתתפה בקרב אראס והצליחו למנוע מהגרמנים לכבוש את העיר. ב-2 באפריל 1915 עבר גנרל מודהוי לפקד על הארמייה השביעית, ובמקומו מונה גנרל ויקטור דורבאל. בין ה-9 במאי ל-18 ביוני 1915 השתתפה הארמייה בקרב ארטואה השני. בין ה-25 בספטמבר ל-13 באוקטובר 1915 השתתפה הארמייה בקרב ארטואה השלישי. ב-4 באפריל 1916 פוטר גנרל דורבאל מהפיקוד על הארמייה, ובמקומו מונה גנרל ז'וזף אלפרד מישלר. החל מיולי 1916 סייעה הארמייה לכוחות הבריטיים בקרב על הסום. ב-27 בדצמבר 1916 עבר גנרל מישלר לפקד על קבוצת הארמיות של המילואים, ובמקומו מונה גנרל דני אוגוסט דושן. באפריל 1917 השתתפה הארמייה בקרב השני על האן שהיה חלק ממתקפת ניוול. באוקטובר 1917 לאחר ההפסד האיטלקי בקרב קפורטו, נשלחה הארמייה שתוגברה בקורפוס ה-12 יחד עם חיל משלוח בריטי לאיטליה, על פי בקשת המפקד העליון האיטלקי לואיג'י קאדורנה. ב-11 בדצמבר 1917 עבר גנרל דושן לפקד על הארמייה השישית, ובמקומו מונה גנרל פול מייסטר. ב-26 במרץ 1918 חזרה הארמייה לצרפת (ללא הקורפוס ה-12 שנשאר באיטליה), והשתתפה בקרב השלישי על האן ובקרב השני על המארן שהיו חלק ממתקפת האביב הגרמנית. ב-10 ביוני 1918 עבר גנרל מסטר לפקד על קבוצת הארמיות הצפונית, ובמקומו מונה גנרל שרל מנז'ן. לאחר מכן השתתפה הארמייה במתקפת מאה הימים והדפה את הכוחות הגרמניים שהיו מוצבים מולה. לאחר כניעת גרמניה בנובמבר 1918, הייתה הארמייה חלק מצבא הכיבוש הצרפתי בריינלנד. ב-21 באוקטובר 1919 התמזגה הארמייה יחד עם הארמייה השמינית לארמיית הריין הצרפתית. במלחמת העולם השנייה, הוקמה הארמייה העשירית בפיקוד גנרל רובר אלטמאייר ב-24 במאי 1940, והועמדה באגף השמאלי הקיצוני של הצרפתים, בניסיון לעצור את הכוחות הגרמניים. בין ה-7 ל-8 ביוני כותר הקורפוס ה-9 של הארמייה יחד עם דיוויזיה 51 הבריטית בסן-ולרי-אן-קו, הקורפוסים ה-10 וה-25 של הארמייה הופנו לפלגת הארמייה של פריז, ואילו מפקדת הארמייה שתוגברה ביחידות חדשות ונשלחה לבלום את הכוחות הגרמניים שפרצו את קו וייגאן, אולם לבסוף נכנעו כוחות הארמייה לגרמנים ב-19 ביוני 1940. בקרב ארטואה השני ב-9 במאי 1915, כללה הארמייה את היחידות הבאות: בתחילת מבצע אדום, כללה הארמייה את היחידות הבאות: לואי דה מודהוי (1 באוקטובר 1914 - 2 באפריל 1915) ויקטור דורבאל (2 באפריל 1915 - 4 באפריל 1916) ז'וזף אלפרד מישלר (4 באפריל 1916 - 27 בדצמבר 1916) דני אוגוסט דושן (27 בדצמבר 1916 - 11 בדצמבר 1917) פול מייסטר (11 בדצמבר 1917 - 10 ביוני 1918) שרל מנז'ן (10 ביוני 1918 - 21 באוקטובר 1919) רובר אלטמאייר (24 במאי 1940 - 19 ביוני 1940) החזית המערבית במלחמת העולם הראשונה החזית המערבית במלחמת העולם השנייה
עמי מימון

עמוס (עמי) מימון (נולד בג' בכסלו ה'תשל"ו, 7 בנובמבר 1975) הוא שדרן רדיו ישראלי, תקליטן, ואיש תקשורת. מימון נולד בבת ים כבן בכור לשמונה ילדים לדוד ואידה מימון, ילידי ישראל, ממשפחות שמקורן בעיר טריפולי שבלוב. למד בבית ספר ממ"ד חב"ד ביפו, בישיבת תומכי תמימים בקריית גת ובישיבת בר-אילן. שירת בצבא הגנה לישראל בתפקיד מש"ק דת בבסיס תל-השומר. בגיל 18 התחתן עם טלי עטל. מימון החל את דרכו התקשורתית בתחנת הרדיו החרדית "קול צופייך", שם הגיש תוכנית בוקר בשם "להגיד בבוקר חסדך" במשך מספר שנים. בנוסף, ניהל את תחום העריכה המוזיקלית והיה עורך מדיה ראשי עד שנסגרה תחנת הרדיו. במקביל עבד בתחום האירועים ושמחות. כאשר נפתחה תחנת הרדיו 'קול ברמה' ב-2009 שידר שעה יומית של מוזיקה וחידונים בשם 'חידודון'. כעבור כשנה הורחבה התוכנית לשעתיים, ובנוסף מכהן כמנהל התוכניות בתחנה. היה שותף ליצירות מוזיקליות ופרויקטים, בהם פרויקט "שש מצוות". בשנת 2016 נבחר לאחד מעשרת אנשי השנה באתר חב"ד אינפו. באוקטובר 2017 זכה מימון בציון לשבח מטעם איגוד העיתונאים. בשנת 2015 נפטר בנו יהודה שמואל, כשבוע לאחר חגיגת הבר מצווה שלו, לאחר שרוב חייו היה חולה במחלה קשה. במהלך מבצע שומר החומות הוציא יחד עם אודי דמארי את השיר "אנחנו לא מפחדים", שהגיע במהלך מלחמת חרבות ברזל למקום ה-40 במצעד ה"היטליסט" של מאקו. מימון אב לשמונה ומתגורר בבת ים. מדיה וקבצים בנושא עמי מימון בוויקישיתוף אתר האינטרנט הרשמי של עמי מימון עמי מימון, ברשת החברתית אקס (טוויטר) שמעון איפרגן, ‏רדיו באבא, באתר ‏מאקו‏, 3 בדצמבר 2014 טלי בנדו לאופר, שמע ישראל: קבלו את הדי ג'יי החרדי שכובש את הרדיו, nrg אבנר שאקי, "האמנתי שבזכות המצווה הזו אשכנע את הקב"ה לרפא את הילד שלי": עמי מימון פותח את הלב, באתר ערוץ 7, 11 במרץ 2024 עשרת אנשי השנה של חב"ד אינפו, באתר chabad.info "עמי מימון קיבל ציון לשבח על התוכנית 'חידודון' - כיכר השבת". כיכר השבת. נבדק ב-2018-01-11. "בנו של השדרן עמי מימון נפטר שבוע לאחר הבר מצווה". חרדים10. 2015-02-20. נבדק ב-2018-01-11. המצעד השבועי: מצעד השירים השבועי, להיטים ישראלים ולועזיים | היטליסט, באתר web.archive.org, ‏2023-11-23
שבח

האם התכוונתם ל... שבח - היגד חיובי אודות אובייקט או פעולה שבח אנטנה – יחס בין ביצועים של אנטנה לביצועי אנטנה אידיאלית. סיפור שבח (הגיוגרפיה) – סיפור תולדות הקדושים, בתרבות של דתות שונות תיכון שבח – שמו המקורי של בית הספר הרב-תחומי "שבח מופת" שב"ח – שוהה בלתי חוקי מס שבח מקרקעין – מס המוטל על רווח הון הנובע ממכירת מקרקעין או מכירת מניות באיגוד מקרקעין אישים אורי שבח – זמר ומוזיקאי ישראלי יובל שבח – שחקן ישראלי יקותיאל שבח – איש "ההגנה"
מקראקן

מקראקן (באנגלית: McCracken) הוא שם משפחה ושמם של מספר מקומות יישוב. האם התכוונתם ל... מחוז מקראקן – מחוז בקנטקי, על שם וירגיל מקראקן אישים ברט מקראקן – סולן להקת הרוק האמריקאית דה יוזד ג'יימס מקראקן – זמר טנור אמריקאי קרייג מקראקן – אנימטור, במאי ומפיק אמריקאי זאק מקראקן (McKracken) - משחק מחשב מסוגת משחקי ההרפתקאות בגוף שלישי
הווארד שולץ

הווארד שולץ (באנגלית: Howard Schultz; נולד ב-19 ביולי 1953) הוא איש עסקים יהודי-אמריקאי, כיהן כמנכ"ל ויו"ר רשת בתי הקפה סטארבקס. שולץ נולד וגדל בשיכון בברוקלין שבניו יורק, בן למשפחה יהודית ענייה. אביו, פרד, היה חייל משוחרר ונהג משאית ללא השכלה, ואמו איילין עקרת בית. בזכות הצטיינותו בספורט קיבל מלגת לימודים לקולג' וסיים תואר ראשון בתקשורת באוניברסיטת צפון מישיגן ב-1975. לאחר הלימודים עבד כסוכן מכירות בחברת זירוקס ובהמשך בחברת כלי הבית האמארפלסט (Hammarplast). הוא זיהה את חברת סטארבקס מסיאטל שהזמינה כמויות גדולות של מכונות קפה ביחס לגודלה, שהתבררה כחברה המתמקדת במכירת פולי קפה בחמישה סניפים, שולץ הצטרף אליה כסוכן מכירות. בעקבות התרשמותו מסיור באיטליה, הוא ניסה לשכנע את בעלי החברה לפתוח בתי קפה, וכשלא הצליח בכך עזב את החברה. הוא הקים ב-1985 בית קפה בשם "Il Giornale" ולאחר שנתיים רכש את סטארבקס תמורת 3.8 מיליון דולר, בין השאר בעזרתו של ביל גייטס האב. תוך מספר שנים הפכה החברה בהנהלתו לרשת בתי הקפה הגדולה בעולם. הוא סיים את תפקידו כמנכ"ל החברה בשנת 2000, אך חזר לתפקיד ב-2008 בעקבות משבר שפקד את החברה. בדצמבר 2016 הודיע כי יעזוב את תפקיד המנכ"ל באפריל 2017 וימשיך לכהן כיו"ר החברה. ביוני 2018 הודיע על התפטרותו מתפקיד היו"ר. במרץ 2022 מונה למנכ"ל זמני וכיהן בתפקיד במשך כשנה. בשנים 2001–2006 היה שולץ בעל השליטה בקבוצות הכדורסל סיאטל סופרסוניקס מליגת ה-NBA ושל סיאטל סטורם מליגת ה-WNBA. שולץ הקים את חברת ההשקעות מוורון (Maveron), דרכה הוא מחזיק במניות חברות כגון גרופון, אי ביי ופינקברי. הונו הוערך על ידי פורבס בכ-2.9 מיליארד דולר. הוא חבר המפלגה הדמוקרטית והוזכר כמועמד אפשרי מטעמה לקראת הבחירות לנשיאות ארצות הברית 2020. בינואר 2019 הודיע כי בכוונתו להתמודד כמועמד עצמאי, אך לאחר בחירתו של ג'ו ביידן כמועמד המפלגה הדמוקרטית הודיע כי לא יתמודד לנשיאות. שולץ נשוי לשרי ואב לשניים. מדיה וקבצים בנושא הווארד שולץ בוויקישיתוף אתר האינטרנט הרשמי של הווארד שולץ (באנגלית) הווארד שולץ, ברשת החברתית פייסבוק הווארד שולץ, ברשת החברתית אקס (טוויטר) הווארד שולץ, ברשת החברתית Goodreads הווארד שולץ, באתר אנציקלופדיה בריטניקה (באנגלית) איך הווארד שולץ בנה את אימפריית סטארבקס, פרופיל יזמי באתר ״טייקון״ פז חסדאי‏, מעושרים: קופי להמונים, באתר וואלה, 20 בינואר 2014 ורד שרון-ריבלין, ‏הווארד שולץ, סטארבקס - יהודי חם, באתר גלובס, 16 בינואר 2002 הווארד שולץ באתר פורבס Starbucks' Howard Schultz on how he became coffee king, דיילי מירור, 5 באוגוסט 2010 Howard Schultz: America Deserves a Servant Leader, הניו יורק טיימס, 6 באוגוסט 2015 אנדרו אדג'קליף־ג'ונסון וטיילור ניקול רוג'רס, החשש מהתאגדות העובדים החזיר את שולץ לסטארבקס, באתר כלכליסט, 5 באפריל 2022 Emily Birnbaum (27 בינואר 2019). "Howard Schultz makes Twitter debut amid 2020 speculation". The Hill. נבדק ב-27 בינואר 2019. {{cite news}}: (עזרה)
מצב הטבע

מצב הטבע הוא מושג בו משתמשים פילוסופים שונים במחשבה מדינית, כאשר מדובר על המצב בו חיו אנשים לפני היווצרות השלטון. הוגים שונים מתארים את מצב הטבע בצורה שונה. לדוגמה, תומאס הובס מתאר את המצב הטבע כמלחמת כל בכל (אדם לאדם זאב). לעומתו ג'ון לוק סובר שמצב הטבע הוא מצב בו כל אדם נשמע לציווי השכל שלו, וזה מנחה אותו לפי משפט הטבע. כלומר, האדם פועל לפי ריסונו הפנימי, אינו נשלט על ידי כוח כפייה חיצוני, ולמעשה ישנו כיבוד הדדי אוניברסלי של הזכויות הטבעיות שהן חיים, חירות ורכוש. בני האדם מכבדים את הזולת וקניינו, מתוך הנחה שהתבונה מחייבת גם את הזולת לנהוג בדרך זו. ז'אן-ז'אק רוסו הציג עמדת נגד להשקפות של חלק מקודמיו, ולזו של תומאס הובס במיוחד, בכל הנוגע לאופי מצב הטבע. עדות אחת לעמדתו הנגדית ניתן לראות בחיבורו של רוסו, מאמר על המקור והיסודות לאי-השוויון בין בני-האדם. "[בזמן ש] פילוסופים... חשו בצורך ללכת אחורה למצב הטבע... אפילו לא אחד מהם הגיע לשם... כל אחד מהם, בקצרה, בהתבטאות מתמדת על רצונות, שקיקה, דיכוי, יצרים, וגאווה, העביר למצב הטבע רעיונות שנרכשו בחברה; בכך, הדיבור על הפראי, הם תיארו את האדם החברתי". רוסו, אם כן, התייחס למצב הטבע כמצב קדם-חברתי מוחלט, הנשקף לא רק באופי הסביבה, אלא גם, ובאופן החשוב ביותר, במאפיינים של האדם עצמו. האדם במצב הטבע, טען רוסו, מונע מתוך אהבה עצמית, אך מסוגל להרגיש גם חמלה – הוא לא אגרסיבי ולוחמני, אלא, חרד ורודף שלום. אם מתקיים במצב הטבע סכסוך בין שני אנשים על פריט מזון, לדוגמה, כל אחד מהמשתתפים "יראה במעשי האלימות האלה אירועים טבעיים בלבד, בלי שמץ של רגשות חוצפה או פגיעה, או כל תחושה אחרת, זולת החדווה או הצער של הצלחה או כישלון". בהיותו זר לכל קשר חברתי, האדם במצב הטבע מנותק מכל הדאגות, הגישות, והיצרים שתלויים בהכרה שלו בקיומם של אחרים, ובהיותו עומד בקשר כלשהו אליהם: '[בני אדם במצב הטבע] לא שימרו סוג של קשר אחד עם השני, וכתוצאה מכך היו זרים לנהנתנות, כבוד, הערצה, ובוז; לא היה להם מושג קלוש בדבר 'שלי' ו-'שלך', או השגה אמיתית של צדק'. מצב הטבע, באתר אנציקלופדיה בריטניקה (באנגלית) Jean-Jacques Rousseau, תרגום: G.D.H. Cole, The Social Contract and Discourses, J.M. Dent and Sons, 1923, עמ' 193 N.J.H. Dent, A Rousseau Dictionary, Wiley-Blackwell, 1992, עמ' 232-234 Jean-Jacques Rousseau, תרגום: G.D.H. Cole, The Social Contract and Discourses, J.M. Dent and Sons, 1923, עמ' 292 Jean-Jacques Rousseau, תרגום: G.D.H. Cole, The Social Contract and Discourses, J.M. Dent and Sons, 1923, עמ' 213 ערך זה הוא קצרמר בנושא פילוסופיה. אתם מוזמנים לתרום לוויקיפדיה ולהרחיב אותו.